Diari Oficial de la Generalitat Valenciana


Sumari del DOGV 5689, del 28-01-2008 (2008/538)

Notificació a Amparo Moreno Beso. Expedient número VIVI/049807/89.
------------------------------------------------------------------

### Dades del document

Número de DOGV
:   5689

Data del DOGV
:   28-01-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/538


Data del document
:   11-06-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Amparo Moreno Beso. Expedient número VIVI/049807/89. [2008/538]  
De conformitat amb el que estableix l'art. 59.4 de la Llei 30/1992 de 26 de novembre, de règim jurídic de les administracions públiques i de procediment administratiu comú, es notifica l'acord de no-iniciació a Amparo Moreno Beso, amb expedient VIVI/049807/89.  
Vista la denúncia presentada per Amparo Moreno Beso, en virtut del que disposa l'article 11.d) del Reial decret 1398/1993, de 4 d'agost, en la qual s'imputaven fets que podien ser constitutius d'infracció administrativa del règim legal que regula els habitatges de protecció pública, i sent d'aplicació els següents:  
Antecedents de fet  
Primer. El 16.05.2007, Amparo Moreno Beso presenta denúncia per presumpta vulneració del règim jurídic dels habitatges de protecció pública, i relata els fets que va considerar constitutius d'infracció del dit règim. Utilització d'un local de negoci que pertany a l'edifici situat a Torrent, carrer Ángel de l'Alcàsser, núm. 23, com a garatge destinat a l'aparcament de vehicles.  
Fonaments de dret  
Primer. És competent per a l'adopció del present acord aquest Servei Territorial, segons el que disposa el Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la conselleria de Territori i Habitatge, en relació amb l'Orde de 15 de febrer de 2007, de la conselleria de Territori i Habitatge, en relació amb el que disposen els articles 62 i 79 de la Llei 8/2004, de 20 d'octubre, i l'article 10 del Reial decret 1398/1993, de 4 d'agost.  
Segon. L'article 12.1 del Reial decret 1398/1993, de 4 d'agost, estableix que amb anterioritat a la iniciació del procediment es podran realitzar actuacions prèvies a fi de determinar amb caràcter preliminar si concorren circumstàncies que justifiquen aquesta iniciació. En especial, aquestes actuacions s'hauran d'orientar a determinar, amb la major precisió possible, els fets susceptibles de motivar la incoació del procediment, la identificació de la persona o persones que poden resultar responsables i les circumstàncies rellevants que concórren en els uns i els altres.  
Tercer. Examinada la cèdula de qualificació definitiva de l'edifici, expedient núm. V-I-7000/74, no s'estableix cap limitació respecte a l'ús al qual han de destinar-se els locals comercials. Aquesta limitació sí que consta en una nota marginal del Registre de la Propietat de Torrent, aportada com a document número u, que estableix que «el local de negoci del soterrani, finca núm. 33262, no es destinarà a garatge ni a aparcament de vehicles».  
Quart. L'article 108 del Decret 2114/1968, de 24 de juliol, permet que els locals de negoci situats en edificis de protecció pública puguen cedir-se en venda o arrendament i dedicar-se a usos comercials o industrials, centres docents, oficines, despatxos, consultoris i altres anàlegs. La Llei 8/2004, de 20 d'octubre, d'habitatge de la Comunitat Valenciana, tipifica com a infracció molt greu dedicar els habitatges de protecció pública a usos no autoritzats o alterar el règim d'ús i utilització d'aquests establit en la qualificació definitiva.  
En el present supòsit la qualificació definitiva no estableix cap limitació al règim d'ús dels locals de negoci situats a l'edifici citat, en conseqüència aquests poden ser destinats a qualsevol dels usos que l'article 108 del Decret 2114/1968 de 24 de juliol permet. Entre aquests usos s'inclouen expressament els comercials i industrials o altres anàlegs, i s'ha d'entendre que l'ús d'aparcament ha de considerar-se com anàleg als industrials ja que, en cas contrari, s'estaria realitzant una interpretació restrictiva de l'article 108 que exclouria qualsevol supòsit diferent dels expressament enumerats.  
Cinqué. Tal com hem vist, la Llei 8/2004, de 20 d'octubre, qualifica com a infracció administrativa alterar el règim d'ús dels habitatges de protecció pública establit en la qualificació definitiva. Aquest precepte resulta aplicable als habitatges de protecció pública, no als locals comercials, i ha de realitzar-se una interpretació restrictiva i estricta d'aquest precepte, d'acord amb els principis que regeixen l'aplicació del dret penal que informen també l'exercici de la potestat sancionadora de les administracions públiques, i no és admissible per tant l'aplicació per analogia d'un precepte previst per a habitatges de protecció pública a locals comercials que no gaudeixen de la qualificació d'habitatge.  
Sisé. De l'examen de la documentació aportada per la denunciant s'aprecia que en el Registre de la Propietat de Torrent com a nota marginal consta una prohibició d'ús dels locals comercials per a l'activitat de garatge. Aquesta limitació consta en el títol constitutiu de la propietat horitzontal de l'edifici però no en la qualificació definitiva, i en conseqüència els fets denunciats no constitueixen infracció administrativa al règim d'habitatges de protecció pública per les raons ja exposades, encara que sí que podrien constituir un incompliment del títol constitutiu de la propietat horitzontal matèria que aquest òrgan no té competència per a conéixer sense perjudici que la denunciant puga exercir, si és el cas, les accions corresponents davant de la jurisdicció ordinària.   
Vistos els preceptes legals citats, la Llei 8/2004, de 20 d'octubre, de la Generalitat Valenciana, la Llei de règim jurídic de les administracions públiques i la resta de normes de general i pertinent aplicació, el cap del Servei Territorial d'Habitatge i Projectes Urbans acorda la no-iniciació del procediment sancionador, per no concórrer circumstàncies que justifiquen aquesta iniciació.   
Contra el present acord, que no posa fi a la via administrativa, es podrà interposar recurs d'alçada davant del director general d'Habitatge i Projectes Urbans en el termini d'un mes comptador des de l'endemà a la recepció de la present notificació, d'acord amb el que disposen els articles 107 i 114 de la Llei de règim jurídic de les administracions públiques, sense perjudici que es puga exercir qualsevol recurs que siga procedent.   
València, 11 de juny de 2007.- El cap del Servei Territorial: José Manuel Vacas Tatay.